Jul 29,2017
ఎల్‌ఐసీ లాభాలు అదుర్స్‌
ముంబయి : బీమా దిగ్గజం లైఫ్‌ ఇన్సూరెన్స్‌ కార్పొరేషన్‌ (ఎల్‌ఐసీ) ఈక్విటీ మార్కెట్లో రికార్డు లాభాలను ఆర్జించినట్టు ప్రకటించింది. ప్రస్తుత ఆర్ధిక సంవత్సరం జూన్‌తో ముగిసిన తొలి త్రైమాసికంలో జరిపిన ఈక్విటీ అమ్మకాల ద్వారా రూ.6,100 కోట్ల లాభాలు సాధించామని ఎల్‌ఐసీ చైర్మెన్‌ వికె శర్మ వెల్లడించారు. గతేడాది ఇదే త్రైమాసికంలో రూ.2,489 కోట్ల లాభాలు నమోదు చేసుకున్నామన్నారు. దీంతో పోల్చితే క్రితం త్రైమాసికం లాభాల్లో ఏకంగా 145 శాతం వృద్ధిని సాధించామన్నారు. వ్యాపార ప్రీమియంలో రెండంకెల వృద్ధిని అంచనా వేస్తున్నామని తెలిపారు. క్రితం త్రైమాసికంలో తాము ఈక్విటీ మార్కెట్లో మొత్తంగా రూ.16,000 కోట్ల పెట్టుబడులు పెట్టామని ఎల్‌ఐసీ మేనేజింగ్‌ డైరెక్టర్‌ సునీతా శర్మ వెల్లడించారు. గతేడాది ఇదే త్రైమాసికం పెట్టుబడులతో పోల్చితే ఇది చాలా తక్కువని పేర్కొన్నారు.
మీ స్నేహితులకు రికమెండ్ చెయ్యండి